Stadionul Constantina Diță-Tomescu și Sala Sporturilor din Târgu-Jiu au trecut în administrarea societății Edilitara din cadrul Consiliului Local Târgu Jiu. Societatea va presta servicii de întreținere și curățenie pe o perioadă de 12 luni.
Stadionul și Sala Sporturilor se aflau în administrarea Direcției de Patrimoniu din cadrul Primăriei Târgu-Jiu. Aceeași societate care a preluat-o se ocupă și de Bazinului de Înot Didactic.
Contract prin încredințare directă
"Am preferat să lucrăm cu societatea noastră, pentru că are un profil de activitate asemănător cu activitățile desfășurate de cele două entități. Este nevoie de oameni care să se ocupe de curățenie, întreținerea gazonului sau întreținerea celor două edificii, iar atunci am preferat să încheiam un contract cu societatea Edilitara. Serviciile pe care le realizam cu alte societăți private vor fi prestate de societatea Edilitara prin încredințare directă. Contractul poate fi prelungit în fiecare an", a spus primarul municipiului Târgu Jiu, Marcel Romanescu.